Noctuidae
Egybolis vaillantina Animalia — Arthropoda Classis : Insecta  Ordo : Lepidoptera  Macrolepidoptera  Familia : Noctuidae      Subdivisiones: Subfamiliae Acontiinae Acronictinae Aganainae Agaristinae Amphipyrinae Araeopteroninae Bagisarinae Balsinae Bryophilinae Catocalinae Cocytiinae Condicinae Cuculliinae Cydosiinae Dilobinae Eriopinae Eucocytiinae Eustrotiinae Hadeninae Heliothinae Lophonyctinae Metoponiinae Noctuinae Oncocnemidinae Pantheinae Phytometrinae Plusiinae Psaphidinae Raphiinae Sinocharinae Stictopterinae Stiriinae Strepsimaninae Thiacidinae Ufeinae Species typica Noctua pronuba  Noctuidae sunt familia lepidopterorum robustorum quae plus quam 35 000 specierum agnotarum ex fortasse 100 00 comprehendit, in plus quam 4200 generibus digestarum. Quae maxima familia inter lepidoptera est. Distributio est cosmopolita, 1450 fere speciebus in Europa inventis. Plurimis sunt alae anteriores cinereae, coloribus claris carentes, sed nonnullis sunt alae posteriores vividis. Variationes sexuum plerumque sunt paucae. Paene omnes nocte volant, paeneque semper a luce vehementer attrahuntur; multae etiam a saccharo et floribus nectar plenis attrahuntur. Vespertiliones nonnullas Noctuidas praedantur; multis autem speciebus sunt perparva organa in eorum auribus quae sonis echolocationis respondent, musculos alarum in spasma agentia, ut ea inconstanter volitent facientia; quod tergiversationem et adeo effugium iuvat. Nonnullis speciebus sunt larvae (erucae) quae in solo habitant, ubi pestes agriculturae et horticulturae sunt. Hae sunt "vermes secantes," qui inferiores brassicarum iuvenum et lactucarum partes edunt. Pupas duras et nitidas formant. Plurimae nocte vescuntur, in solo vel in locis celatis in eorum plantis interdiu requiescentes. Noctuidis insigniter sunt permultae species quarum erucae certis plantis venenosis innocue vesci possunt. Hae plantae, praecipue Solanaceae (e.g., Nicotiana) et Fabaceae (e.g., Sophora), chemicas continent quae plurima insecta vexant vel interficiunt.